text: Наполи - Сампдория (23.12.2017) - прогноза за двубоя
  Наполи приемат слабия гост Сампдория
  След кратко разместване на първата тройка в Серия А този сезон, Наполи отново се завърна на първата позиция в класирането, но тази седмица ще имат нов труден съперник в лицето на Сампдория. Небесносините са повече от убедителни срещу този съперник, като са непобедени от него в последните си 13 домакинства във всички надпревари. Смятаме, че отново домакинството ще изиграе своята роля и Наполи едва ли ще пропуснат да вземат трите точки.
  Наполи имат една загуба в последните си 29 мача в Серия А
  Преди няколко седмици Наполи допуснаха първо и единствено до този момент поражение в първенството, като отстъпиха на Ювентус. Седмица о-късно пък те допуснаха и равенство срещу Фиорентина. Преди да се заговори за спад в играта на тима обаче те успяха да победят като гост коравия отбор на Торино и да си върнат първото място. Любопитно е, че на собствен терен Наполи са спечелили по-малко точки отколкото в гостуванията си, но причината за това се крие в по-силните съперници, които са срещнали у дома.
  Сампдория имат една победа в последните си седем гостувания
  Сампдория се намират на шесто място в първенството, така че няма как да бъдат подценявани, особено и след победата им над Ювентус. Точо след нея обаче за тима последва спад и те спечелиха само една точка в следващите си четири двубоя. Гостуванията далеч не са любимо занимание за Сампдория, като на чужд терен те имат само една победа в последните си седем визити.